මෙම කමිටුව සහ වෛද්‍ය සභාවේ නියෝජිතයින් අතර සාකච්ඡාවක් පසුගිය 6 වනදා පැවැත්වූ අතර, එහිදී දැනට රජයේ වෛද්‍ය පීඨවල සිසුන් අධ්‍යයන කටයුතුවලින් ඉවත්වීම පිළිබඳව සහ ගැටළුවට අවසන් විසඳුමක් ලැබෙනතුරු ගත යුතු ක්‍රියාමාර්ග පිළිබඳව සාකච්ඡාවට ලක්කර තිබෙනවා.කෙසේ වෙතත් හෙට පැවැත්වෙන රැස්වීමේදී දැනට මෙම කමිටුව විසින් ඉදිරිපත් කර ඇති යෝජනා පිළිබඳව සාකච්ඡා කර වෛද්‍ය සභාවේ තීරණය දැනුම්දෙන බවයි එහි උසස් නිලධාරියා ප්‍රකාශ කළේ.කෙසේ වෙතත් රජයේ වෛද්‍ය නිලධාරීන්ගේ සංගමය පවසන්නේ මෙම කමිටුවට වෛද්‍ය සභාවේ නියෝජිතයෙකු  එක් කර නොතිබීම ගැටළු සහගත බවයි.